ming030890/wiki-yue-high-quality huggingface dataset:
陳定

陳定（粵拼：can4 ding6；簡化字：陈定；1992年8月5號—）係中國嘅競步運動員，雲南保山人。

生平
陳定喺1992年8月5號喺雲南保山龍陵縣出世，細個時參加競步訓練，12歲時成為咗競步運動員。2005年因競步成績太差同腰傷問題而𢵓出雲南省競步集訓隊，初中畢業無耐去咗北京以競步嘅體育特長生直接考北京農業大學嘅工商管理專業，但成績差太遠而被拒絕入學，經過身體調養後重可以繼續參加競步運動。2006年底俾深圳體工大隊收留咗佢繼續深造，第二年加入深圳市體工競步隊訓練。2008年入選中國國家隊。
陳定入選國家隊後，2011、2012年先後攞咗競步挑戰賽季軍同國際田聯競步世界盃亞軍；太倉挑戰賽男子20km競步亞軍；倫敦奧運會男子20km競步冠軍。2013年1月初被評為CCTV體壇風雲人物年度最佳新人獎。2013～2015年間先後攞過國際田聯競步世界盃亞軍、中國競步錦標賽亞軍、環太湖國際競步賽決賽冠軍、
陳宛穎

陳宛穎，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
陳宛蔚

陳宛蔚（英文：Calinda Chan，1982年7月22號—，錯寫陳苑蔚）係香港電視網絡女藝員、前香港無綫電視女藝員，2007年選香港小姐唔入圍，跟住加入無綫電視，出道作係綜藝節目《味分高下》「味之天使」嘅角色「雜果賓治」，之後拍過唔少電視劇，到2012年跳槽到香港電視網絡。
佢喺2015年10月8號同前無綫電視監製錢國偉結婚，2018年2月生咗個女Abby。
佢細妹嫁咗畀湯家驊個仔。
陳敏

陳敏（粵拼：can4 man5，Chan Man，1993年10月4號—），喺澳門出世，係澳門足球運動員，而家澳門足球代表隊嘅成員。
陳敏爾

陳敏爾（粵拼：can4 man5 ji5，1960年9月29號—），浙江諸暨人，中國共產黨員，第19屆中央政治局委員，喺紹興師範專科學校畢業。畢業後喺浙江做紹興市委宣傳部副部長、紹興縣委副書記、縣長、縣委書記，寧波市副市長，市委副書記、常務副市長、2000年1月做《浙江日報》社社長，2007年做浙江省副省長。
2012年調去貴州，接趙克志，做省委副書記、省長，2015年起做貴州省委書記、省人大常委會主任。2017年7月15號，接孫政才，調去重慶做市委書記。
佢被外界認為係現任中共中央總書記習近平嘅親信。
陳文俊

陳文俊，香港親中派政治人，2023年香港區議會選舉後被政府委任做區議員。
陳政軒

陳政軒（1999年1月28號—）係臺灣籃球員，主打前鋒，而家效力超級籃球聯賽（SBL）嘅桃園璞園建築。

學生生涯
陳政軒讀過麟洛國中同埋東泰高中，高一、高二時因為腳傷，籃球隊未將陳政軒加入高中籃球甲級聯賽（HBL）嘅12人名單，陳政軒升上高三成為籃球隊嘅隊長，並代表球隊出賽高中籃球甲級聯賽。大學效力中州科技大學，陳政軒喺大一從高中時期嘅禁區轉型為三號位。2018年12月8號，喺對陣台北市立大學時交出16分、11籃板，大學首次雙十表現。
陳敏兒

陳敏兒2013年，接受基督教協基會社會服務部訪問。女藝人羅馬拼音Chan Man Yi英文名Barbara Chan國籍 中國（香港）出世 (1960-10-17) 1960年10月17號（63歲） 英屬香港職業演員、主持人語言粵語、英文、普通話教育程度中學六年級宗教信仰基督教配偶廖啟智（1987年結婚；2021年逝世）仔女大仔：廖文哲 (1994-06-14) 1994年6月14號（30歲）二仔：廖文信 (1998-04-25) 1998年4月25號（26歲）細仔：廖文諾（2000-2006）活躍年代1976年到而家經紀公司麗的電視（1976年 - 1978年）無綫電視（1979年 - 1993年）網路電影資料庫（IMDb）資訊
陳敏兒（英文：Barbara Chan Man Yi，1960年10月17號—）係香港前女藝人、節目主持。

背景
陳敏兒喺中五畢業後升讀預科。佢喺中六因為遭到家人反對而選讀無綫電視嘅夜間藝員訓練班；朝早返學，夜晚去對衡道上堂。而佢之所以報讀訓練班，源於佢當年咁啱喺尖沙咀完成夏令營生活，適逢無綫電視招收訓練班學員，就同朋友搭車去九龍塘報名。就讀訓練班初期仍然維持早晚返學嘅生活模式，後來由於兼顧唔到而放棄學業。佢喺1979年畢業於第八期無綫藝員訓練班。1980年代受到力捧，成為當紅花旦之一，佢喺劉德華嘅成名作《獵鷹》擔任第一女主角。因為佢形象正面，曾多次飾演教師、社工同律師等角色。除拍劇外，亦曾擔任《體育世界》主持，萬千星輝賀台慶司儀同《歡樂今宵》演出工作。1993年7月起，陳敏兒淡出演藝圈，而家間唔中喺基督教媒體中出現。

家庭
佢老公係無綫電視藝員訓練班同屆畢業生、藝人廖啟智，佢哋喺1987年結婚，婚後生咗三個仔。廖啟智喺2021年3月28號因胃癌離世。
陳敏兒細仔廖文諾喺2003年三歲時證實患上血癌，2006年4月5號病逝。大仔廖文哲同細仔廖文信而家分別投身音樂同演藝幕後行業，其中廖文信（阿John）係香港YouTube頻道小薯茄後期製作人員。
陳敏之

陳敏之（英文：Sharon Chan，1979年1月17號—），原名陳敏芝，係香港女演員、無綫電視藝員，因為有對43吋長腳而出名，而家拍電視劇戲份幾重。

演出
呢個表唔完整，歡迎加料。
西灣路

廣雅路喺1929～2013年間嗌過西灣路。
西　湾　路

主要建築：
唐寧花園越秀金羊大廈廣州市協和中學陳嘉庚紀念中學越秀財富天地鞋業廣場廣州五環藥業有限公司澤德花苑
西灣路（粵拼：sai1 waan1 lou6）係中國廣東廣州嘅一條西北-東南走向主幹道，喺荔灣區。東南邊從廣雅路同環市西路嘅交界開始，一直去到西北邊嘅西槎路（近鵝掌坦牌坊）。而今西灣路重係入槎頭同埋同德圍地區嘅主要馬路。

名
條路因為舊時屬西邊嘅堤邊而改成噉嘅名。

史
呢條路喺1929年搞出嚟，初期從東風西路嘅彩虹橋附近一直去到增埗河邊，直到1934年開通咗西槎路而延伸到槎頭為止。到咗1990年代尾，由於廣州人口越嚟越多，加上有啲人口因1號綫嘅拆遷而搬到同德圍住，嗰時凈得雙向2車道，大塞車係家常便飯嘅事，加上有好多工廠廠房兼搞出返學難、上班成日遲到、睇病難、辦證難等一系列嘅社會問題，結果俾好多廣州街坊笑佢做「華山一條路」。2000年代中葉，廣州當地啲新聞媒體講到同德圍街坊啲事之後，政府開始關注嗰帶嘅發展。政府先將附近啲一堆工廠搬走嗮，重搞一系列樓盤工作，除咗將車道整成雙向4車道外，2009年8月開始搞大範圍拆遷改造工作直到2012年8月底搞掂。2012年12月29號，機務段附近嘅轉角位開搞高架橋，直到2014年12月28號通車。
2013年12月4號，環市西路以南嘅西灣路段改名做廣雅路。

敘述
全長1.6km，闊24米，雙向4車道。
西灣河遊樂場

西灣河遊樂場（英文：Sai Wan Ho Playground）係香港一公園同遊樂場，喺西灣河鯉景灣鯉景道，行政上歸東區。設施有網球場四個，以及太極園、兒童遊樂場。
西灣河體育館

西灣河體育館（英文：Sai Wan Ho Sports Centre）係香港東區西灣河嘅一座體育館，由康樂及文化事務署管理，位於筲箕灣道111號2樓，私人屋苑欣景花園之下。體育館喺1990年10月啟用，主要為西灣河居民服務。
西烏克蘭

西烏克蘭係烏克蘭西部地區，並未有一個統一嘅定義，但多數都會包括切爾諾夫策州、伊萬諾-弗蘭科夫斯克州、利維夫州、特諾表州、外喀爾巴阡州等等。
西灣河街

西灣河街（英文：Sai Wan Ho Street），係香港西灣河一條馬路，由太祥街開始，去到新成街。
西灣營地

西灣營地，香港營地之一，專畀露營，喺西灣沙灘北半上面，夾萬坑邊，近西灣村，村同營之間有石嘴分隔，英文叫Sai Wan Campsite。屬西貢東郊野公園，行政上歸西貢區。營地屬大型，有營位多過五十。水源取自水喉。歸漁農自然護理署管。
營無車路入，至近去到西貢西灣路，西灣亭落再行山。另外行山可沿麥理浩徑第二段。
營飲食有燒烤爐。村有士多。
西烏克蘭人民共和國

西烏克蘭人民共和國 (烏克蘭文：Західноукраїнська Народна Республіка) 係一個曾經由1918至1919年期間，喺東歐出現嘅國家。佢控制咗依家屬於烏克蘭西部嘅地區，首都係利維夫。

歷史
喺1918年11月嘅《康邊停戰協定》入面，奧匈帝國解體。之後，喺帝國嘅烏克蘭人地區，成立咗西烏克蘭人民共和國。到1919年1月，國家簽咗《烏克蘭統一協定》，正式同烏克蘭人民共和國合并，組成咗一個完整獨立嘅烏克蘭國。
但係，波蘭當時亦聲稱，西烏克蘭國嘅地方係屬於佢自己嘅。到1919年7月，波蘭成功控制國家嘅大部分地方，國家成為咗流亡政府。喺1920年，烏克蘭人民共和國同波蘭達成協議，同意用西烏克蘭國嘅土地嚟換外交承認，令西烏克蘭國嘅流亡政府把幾火，同烏克蘭嘅政府割席。個流亡政府一路到1923年正式解體。

政治
西烏克蘭人民共和國嘅人民委員會，主要係由當地嘅東儀天主教引導。喺意識形態上，屬於中間偏左，因為大部分嘅代表都支持自由主義或者社會主義。
露西

露西係外文 Lucy 呢個女人／仔名嘅音譯。
露絲羅麗斯

露絲羅麗斯（英文：Lucy Lawless，1968年3月29號—）係紐西蘭女演員同女歌手，1989年出道，主要演出電視劇，亦有演出電影。
露背海豚屬

露背海豚屬（學名：Lissodelphis）係鯨目海豚科嘅其中一個屬。
露雲娜

露雲娜，全名露雲娜歌迪斯（菲律賓名：Rowena Ellen Cortes；1963年1月13號—），係香港女歌手。佢係菲律賓人，香港大，講流利英文及廣東話。
1968年佢5歲時已經喺相當於今日嘅新秀大賽嘅「Talent Quest」得冠軍。1969年EMI菲利浦同佢灌錄個人首張大碟《VERY VERY VERY》。
露雲娜1976年9月（13歲）正式入行，代表作主唱無綫電視卡通片集主題曲《傳說》（日本動漫千年女王港版主題曲）、電視劇主題曲《荳芽夢》。
露體癖

露體癖（英文：exhibitionism）係指鍾意喺公共或半公共場合畀其他人睇自己嘅私人部位，例如暴露乳房、囉柚或𡳞。呢啲行為嘅動機可能係嚟自自身慾望、畀第二啲人慫恿，或者係想得到性愉悦，而做為趣呢啲行為嘅人又叫露體狂。喺部份法律入面，公開暴露行為可能構成妨害風化、公然猥褻或其它罪名。
青年新政

青年新政（Youngspiration，簡稱青政），香港本土派政黨，2015年成立，成員大部份都係廿幾歲後生仔女，立場係民族自決派。
青年新政參與2015年香港區議會選舉，參選九個選區，當中焦點係喺黃埔東選區挑戰雙料議員梁美芬嘅後生靚女游蕙禎，不過最終游蕙禎輸咗三百票，而九個候選人入面得黃埔西嘅鄺葆賢一個贏到。
2016年6月初，鄺葆賢因理念唔夾而退出青年新政，令到青政暫時失去議會議席。不過，隨住梁頌恆、游蕙禎喺第6屆香港立法會選舉循地區直選取得立法會議席，青政又有番議會議席。
2016年10月12號，游蕙禎同梁頌恆喺立法會宣誓嗰陣將「China」讀成「支那」，佢哋解釋係口音問題，引嚟部分親中派抨擊。
2016年11月15號，游蕙禎同梁頌恆喺中共強行人大釋法下，畀高等法院剝奪佢哋嘅立法會議員資格。
青年會書院

呢篇文章嘅語調或風格可能唔啱百科全書嘅寫作方式。 請幫手改善呢篇文。 (學吓點樣同埋幾時去拎走呢個消息框)青年會書院地址沙田馬鞍山恒安邨86 地段明細類政府津貼男女中學校訓真理、自由宗教聯繫基督教成立1952年校區香港校監羅維安博士校長劉國良先生教師人數65人（2008至2009年度）級中一至中六學生人數1096人（2006至2007年度）刊物今日青英辦學團體香港中華基督教青年會電話(852) 2641 9588傳真(852) 2641 9566網站http://www.ymca-coll.edu.hk
馬鞍山青年會書院新校 （舊外牆）
青年會書院（英文：Chinese YMCA College），全名中華基督教青年會書院，由香港中華基督教青年會主辦，係香港一間基督教中學，地址係新界沙田馬鞍山恒安邨。學校原址喺九龍西油麻地窩打老道香港中華基督教青年會總部現址，1952年建校，1991年正式搬入新界東馬鞍山新校舍。
2023年換上新外牆設計，為紅色、白色、男色等，同學校嘅校徽隻色一樣。

學校歷史
青年會書院喺1952年創校，係一間私立英文學校。學校成立初期分為小學部（小五至小六）同中學部（中一至中五）。直到1962年，學校停辦小學部，只開辦中學課程。學校初期得課室12間，另設實驗室、音樂室、圖書室同運動場等。1967年，學校曾嘗試開辦預料課程，但喺1969年停辦。1975年，學校申請轉為資助中學，並喺3年內由私校受助轉為全資助中學。直到1983年，學校開辦高級程度（港大預料）文科班，而理科班就喺1991年新校舍落成後開辦。

學校資料
辦學宗旨
青年會書院本住基督精神辦學，培育學生喺德、智、體、群、美同靈育全面發展，實踐非以役人，乃役於人嘅聖經教訓，建設社會。
校訓
你們必曉得真理，真理必叫你們得以自由（約翰福音8章32節）。
校規總則
青年會書院秉承基督精神辦學，培養學生在德、智、體、群、美同靈育方面並進；成為樂於學習、善於溝通、勇於承擔、敢於創新嘅新一代；本「非以役人，乃役於人」嘅精神服務社群，建設社會。我哋希望青年會書院啲學生：
儀容整潔，舉止端莊；遵守秩序，互相禮讓
守時盡責，愛惜公物；友愛同學，尊敬師長
主動學習，勇於求問；反思生命，探索信仰
自律自愛，追求美善；積極參與，服務社群
班級結構
全校共有24班，包括中一到中六各4班（A、B、C同D）。
學校設施
青年會書院內含多媒體學習中心（二樓和三樓）、語言實驗室（禮堂內）、英語角（圖書館內）、家政室（二樓）、音樂室（一樓）、美術室（一樓）、學生會室（三樓）、社工室（二樓）等；全校課室、特別室同禮堂都有冷氣、投影機、電腦等設備。另外，新建嘅六層教學大樓同比鄰的大型康樂設施已經喺2004年啟用。
課程政策
中一至中五全年一共考三次試。
課外活動
學校共有課外活動38種，分為四個類別：學術類、服務類、興趣類、及體育類。其中中一至中三學生必須最少參加一項課外活動，令學生有均衡發展。其中體育類活動需要透過選拔先入到。
社級
青年會書院共有四個社級，分別為：
● 信社（Faith House）
● 望社（Hope House）
● 愛社（Love House）
● 誠社（Sincerity House）
學生入學時以學號來編社級。
校歌
作詞：Mrs. Grace Brunger
作曲：Mr. Jimmy Hui

學校電子化
智能學生證系統
學校喺2008年2月25號起，要求所有中四及中六同學使用新嘅智能學生證。智能學生證係一種非接觸式智能卡，系統用《eClass》嘅《Smartcard》。智能學生證嘅使用方法同八達通一樣。使用嘅學生要喺每日返學放學，喺學校正門將智能學生證放近閱讀器作登記。喺2008年9月1號，全校正式使用新嘅智能學生證。
喺2011年9月1號，全校學生唔可以用舊嘅智能學生證去拍卡返學。
繳費靈系統
學校喺2008年2月25號起，要求所有中四及中六同學喺用新嘅智能學生證同時使用繳費靈系統繳交學校部份費用。喺2008年9月1號，全校正式使用繳費靈系統繳交學校部份費用，但有啲費用就繼續用現金畀。
遠程教室
學校喺2007年獲優質教育基金撥款起遠程教室，同本地同埋國內師生進行交流。
網絡硬體更新
學校於2011年更換網絡主幹至10G光纖，配合CAT 6網絡接線及全校Wi-Fi，師生可以隨時隨地進行網上學習。

校內組織
校友會
青年會書院校友會喺1981年11月11號成立，係早期香港少有嘅校友會組織之一。
學生會
青年

青年（Young People）係指按照年齡劃分嘅人類群體，青年年齡嘅定義喺全世界唔同嘅社會，隨住政治經濟同社會文化嘅環境都有唔同。
聯合國大會將「青年」定義為年齡介乎15歲與24歲之間（包括15歲同24歲）嘅人。聯合國曾經喺1985年喺全球開展「國際青年年」活動，呢個定義就係專門為「國際青年年」活動之下。聯合國公布嘅所有有關青年嘅統計數字，例如聯合國系統出版嘅關於人口統計、教育、就業、醫療衛生嘅年度統計年鑒，都係根據以上定義。根據世界衛生組織喺2013年確定嘅年齡分段，青年人嘅年齡上限已經提高到44歲。
青州街遊樂場

青州街遊樂場，香港公園之一，遊樂場之一，喺紅磡青州街，英文叫Tsing Chau Street Playground。行政上歸九龍城區。設施有籃球場、排球場。雖然叫做青州街遊樂場，但係入口就喺鶴園里同和衷街。
青年廣場

青年廣場（英文：Youth Square），前稱香港青年發展中心（英文：Hong Kong Centre for Youth Development），俗稱Y-Square、YS、柴灣青年發展中心及柴灣青年廣場，係一座位於香港東區柴灣道238號嘅建築，為香港特別行政區民政事務局所擁有，現時由2010年開始新世界集團轄下嘅新世界設施管理有限公司以非牟利形式負責管理及營運。
青年廣場於2001年6月興建，到2003年12月至2005年7月期間暫停工程，最終於2008年11月落成。建設費總額約7.5億港元，政府撥款5億5,090萬港元興建，其餘2億港元由華人永遠墳場管理委員會贊助。廣場於2009年4月開始為部份設施陸續進行試業，直至2010年3月6號正式啟用。設施包括商場（主要由補習社及教育中心租用）、設有643個座位嘅Y綜藝館、Y劇場、多用途場地及設有148間客房嘅Y旅舍等。

歷史
青年廣場前身為柴灣社區中心、環翠里休憩處及柴灣道迴旋處行人天橋嘅柴灣道（樓梯）同環翠道（緩陂樓梯）出口之所在地。
1998年，前任行政長官董建華於施政報告提出對青少年服務加強重視，宣布耗資9億元將柴灣社區中心重建為青年發展中心。原計劃樓高24層，總面積為35,000平方米。中心設青少年發展活動使用嘅場地、由青年實業家以及有意推動青年發展嘅商業機構經營嘅咖啡室同商店、以至150間旅舍房間。
不過該建議公佈後，引起各界嘩然。單係建築費預計要花8億5,630萬元。另加顧問費5,200萬元。唔少議員皆批評呢啲計劃太過昂貴，係浪費資源。此外，當時市政總署（今康樂及文化事務署）轄下嘅好多場地租用率欠佳，並無增加嘅必要。
2000年6月，民政事務局同香港建築師學會舉辦青年廣場嘅建築設計比賽，比賽分兩階段進行，喺同年11月結束。
2000年12月，建築設計比賽優勝者嘅作品首度被公開。民政事務局為其舉辦一連九日嘅公開展覽，喺19號舉行開幕儀式；同期政府開始進行柴灣社區中心清拆工程，於2001年5月完成。
到咗2001年，政府向立法會申請5.5億元，喺柴灣興建青年發展中心，預期喺2005年底落成。並以自負盈虧模式運作，政府透過貸款或資助形式，設立一項營運基金作開辦費，無需倚靠政府嘅經常資助，政府將成立有限公司專責管理並委任董事會成員。同年6月，開始進行地基暨興建主座大樓地庫工程，至2003年12月完成。
不過，香港當時經濟環境欠佳，喺2003年政府發現中心首10年營運，將有9,000萬嘅赤字。同年年底，青年發展中心嘅地基同地庫工程完工，由於未能確定中心嘅營運模式，當局將中心嘅上蓋建築工程延至2005年中才興建。工程延誤18個月，每個月仲要畀20萬，合共360萬嘅保養地盤費用。直到2005年7月，主座同旅舍兩座大樓建築工程正式開始恢復。
青年心城之撐起青春

《青年心城之撐起青春》（英文：Heart City Hong Kong, Prop Up Youth），前名《青年心城》，係香港無綫電視製作嘅時裝電視劇，由林正峰同游嘉欣領銜主演，施焯日、黃紫恩、黃頌明、王虹茵、黃美棋同林子超聯合演出，監製林肯。故仔講一班共享工作空間嘅後生仔面對嘅生活困難。
青年事務委員會

青年事務委員會（The Commission on Youth）係香港一諮詢機構，1990年2月成立，成員由民政事務局局長委任，包括社會各階層人士同埋政府部門代表。
委員會就𡃁事務畀意見行政長官，並就𡃁事務同政府其他諮詢機構交換意見同埋資料，以確保喺制訂有關服務計劃時顧及到𡃁嘅利益，同時促進各個參與提供青年服務嘅政府部門、志願機構、地區組織同埋及私人團體之間嘅合作。委員會收集有關𡃁事務嘅資料，就有關問題進行研究。委員會作為同其他國際𡃁組織聯絡嘅中心，爭取接觸國際事物經驗嘅機會，增強𡃁公民意識，鼓勵𡃁參與社會事務同埋推廣𡃁領袖嘅培訓。
魔法書

魔法書（grimoire）係奇幻故仔當中常見、教人用魔法嘅書。
魔法少女

魔法少女係日本漫畫、卡通、小說同電子遊戲一種女仔角色，通常有變身同法術道具，如神仙棒、寶石盒之類，伴隨寵物仔形角色指導，以變身同法術解決問題，或者對抗邪惡，打走妖怪。唔少亦以愛情故事穿插。香港等唐人地方，早年亦冠以仙女嘅說法。
魔法少女雛型，可追至一九五三年漫畫藍寶石王子，化身男子又得，女子又得。接住一九六二年漫畫小魔鏡，以魔鏡仔為法術道具，可以化身為乜都得。而卡通呢，就係一九六六年，魔法使莎利，香港當時譯名小仙女，卡通取材自一九六四年美國電視片集歡喜冤家（英文：Bewitched）。
到咗1970年代，有卡通就生出咗魔女子嘅講法，由一九七二年仙女青萍，以及一九七四年仙女下凡帶動。一九八〇年，小仙女麗寶，日文名為魔法少女ララベル，係日本首部以魔法少女稱呼卡通。八十年代，又有兩部小學生變身長大成人嘅形態，分別為皮樂一九八二年甜甜仙女，同一九八三年嘅我係小忌廉。甜甜仙女開始咗寵物仔角色伴隨。我係小忌廉亦為完整魔法少女典型，而且甚為成功，原本對象為女仔，發覺亦好多男人睇。此後皮樂創造一系列魔法少女卡通，魔法少女題材大為流行。一九九一年美少女戰士，一九九六年百變小櫻，二〇〇四年光之美少女，二〇一一年魔法少女小圓，代表住各年代魔法少女演變。魔法少女小圓有諷刺魔法少女嘅意味。
魔法少女興起，同日本女子解放，社會上女子影響力大升，以及男女平等有關。女人進入各行各業，亦生出新嘅題材。另外，亦有多方面營銷策畧有關，推廣歌手，玩具產品等。我係小忌廉亦為歌手太田貴子出道之作，真實出道歌手扮演卡通中出道歌手。之後玩具公司萬代，亦以美少女戰士卡通視為產品宣傳。

文
維基同享有多媒體嘅嘢：魔法少女
魔法少女，名字出自日文，音以平假名寫成まほうしょうじょ，羅馬字寫成mahō shōjo。英文稱之為Magical girl。
魔法少女係日本楔位文，重未完成，麻煩你幫手補充內容。
魔法黑森林

《魔法黑森林》（Into the Woods）係 2014 年一套奇幻片，情節上結合咗幾個童話故事。

取材
睇埋：童話故事同格林童話
喺情節上，《魔法黑森林》同原著音樂劇一樣結合咗《灰姑娘》、《阿積與豌豆樹》、《小紅帽》同埋《長髮姑娘》呢幾個童話故事。
魔法新世代

《魔法新世代》（英文：Beautiful Creatures）係套美國嘅奇幻片，喺2013年上畫。呢套戲嘅主角係愛頓艾維列治、維奧拉戴維斯、艾美洛森、愛瑪湯遜同埋謝洛美艾朗斯。
魔法門：英雄無敵

魔法門：英雄無敵（Heroes of Might and Magic）係一系列嘅回合制策略遊戲，1995年首次推出，而家版權由Ubisoft擁有。
魔法少女小圓

《魔法少女小圓》（日文：魔法少女まどか☆マギカ），係一套受歡迎嘅日本動畫，喺2011年開始播。主角係鹿目圓。吉祥物係丘比，花名QB。
魔法穆林

《魔法穆林》（Merlin）係英國BBC播嘅電視劇，2008年到2012年播5季一共65集。故仔主要改編自亞瑟王傳說入面嘅魔法師穆林。
魔海奇緣

《魔海奇緣》（英文：Moana）係套2016年美國3D動畫奇幻冒險片，由迪士尼動畫製作。
靈山大學站

靈山大學站係釜山地鐵4號線沿線嘅一個架空車站，喺韓國釜山廣域市海雲臺區盤松洞（韓文：반송동 (부산)），韓文副站名係「下盤松」（아랫반송）。

車站結構
站體係1面2線島式月台嘅架空車站，等車月台有月台幕門，並有3個出口。

史
2011年3月30號：落成啟用。
靈感應

《靈感應》（Ghost Whisperer）係套美國電視劇，由珍妮花洛芙希域主演，講主角可以見到死人嘅靈魂同佢哋溝通。套劇喺2005年到2010年期間播，總共有5季。
香港亞洲電視國際台喺2007年到2013年期間播過頭4季。
靈慾春宵

《靈慾春宵》（Who's Afraid of Virginia Woolf?）係套美國嘅劇情片，喺1966年上畫。呢套戲嘅主角係伊利沙伯泰萊、李察波頓同埋佐治薛高。
靈山

靈山係中國廣西欽州一縣，面積3550平方公里，人口157萬。
靈巖

靈巖（韓文：영암군／靈巖郡 Yeongam gun */?）係大韓民國全羅南道嘅一個郡。
靈寶

靈寶係中國河南三門峽一個縣級市，總面積3011平方公里，人口72萬。
靈實醫院

靈實醫院（Haven of Hope Hospital）係香港新界西貢區一間公立醫院，喺1955年創辦，而家由醫院管理局管理，係九龍東聯網其中一間醫院，地址係新界將軍澳靈實路8號。

簡介
靈實醫院喺1955年由一群海外宣教士成立，喺基督教靈實協會同醫院管理局管治下，今日已經發展成為一間專科復康醫院，提供老人同復康服務、胸肺服務、紓緩治療服務同療養服務。醫院嘅主要宗旨，係以全面關懷、積極進取同尊重生命嘅態度，幫助病人同佢哋嘅屋企人去面對疾病、痛苦，甚至死亡，活得有尊嚴同平安。除咗醫院提供嘅專科服務之外，醫院重踏入社區，為出院病人同其他有需要嘅人，提供適切嘅照顧。
話本小說

話本亦都可以好似書咁俾人睇，就好似依家既小說咁。魯迅亦曾經講過：宋人說話既影響好大，宋朝之後既小說，好多都係基於話本小說寫既。明朝之後，文人學宋朝同埋元朝既話本，寫成專門俾讀者睇，而唔係聽既閱讀版既「話本」，呢啲話本叫做「擬話本」。魯迅喺《 中國小說史略中國小說史略 》裏面，用咗「擬話本小說」呢個名，後來「擬話本小說」、「話本小說」呢個叫法就俾後人普遍咁用。
呢啲「擬話本」多數係反映一般居民既生活，表現普羅大眾既價值觀、審美標準同埋生活情趣。擬話本既體裁同話本相似，都係頭尾都有一首詩，中間亦都會用詩詞去點綴，而用字會用好多俚語同埋俗語。
宋元期間「擬話本」既代表作有《大唐三藏取經詩話》同埋《大宋宣和遺事》。
去到明朝，馮夢龍既《喻世明言》、《警世通言》同埋《醒世恆言》（呢三套書又叫做《三言》，每本40篇，總共120篇），同埋凌濛初既《初刻拍案驚奇》同埋《二刻拍案驚奇》（呢兩套書又叫做《二拍》）都好有代表性。
話知你97

《話知你97》（粵拼：waa6 zi1 nei5 gau2 cat1）係1990年電影《新半斤八兩》主題曲，許冠傑主唱，首歌反映咗當時香港人對前景嘅擔心同香港移民潮，同時亦指香港人適應力好強，唔需要過分擔心，應該及時行樂。歌曲最後亦表達對香港前途嘅美好祝福。
詭探前傳

《詭探前傳》（英文：Psycho Detective 2 ）係香港電視娛樂嘅ViuTV製作嘅電視劇，《詭探》嘅前傳作品，喺2019年4月29號到6月7號逢禮拜一到五22:00-22:30喺ViuTV首播，一共30集。套劇由鄭少秋、麥子樂、陳安立、游學修、陶大宇、江若琳、沈殷怡、郭偉亮、陳郁憲主演。
套劇用1980年代香港做背景，介紹返《詭探》入面張漢忠、司馬至全同徐伯強三位師兄弟嘅年青時期，會講到唔少中國民間傳統迷信習俗。

同前作唔銜接嘅地方
《詭探》提到司馬至全嘅師父叫「彭懷祖」，但呢套劇入面師父一路都叫「彭百川」，從無出現過「彭懷祖」個名。
《詭探》提到司馬至全重有個鬼佬四師弟Father White，但呢套劇去到大結局彭百川失蹤，都無出現過對應Father White嘅角色。
話梅

話梅，係中國一種口立濕零食，用熟咗嘅梅浸鹽水，曬乾後再用食糖同甘草醃，之後重覆醃同曬乾嘅步驟整成。
話梅除咗當零食，亦可以送花雕酒同煮餸調味。
詮釋

詮釋（粵拼：cyun4 sik1；英文：interpretation）係邏輯同語言學上成日提到嘅一個概念，指對一隻語言（尤其係形式語言）啲符號賦與意義嘅舉動。
如果話（例如）一個數學模型係可詮釋嘅（interpretable），即係話個模型畀出嚟嘅結果，可以用言語畀啲意思佢。
話

做動詞嘅話（粵拼：waa6）係指講嘢嘅舉動。
做名詞嘅話（粵拼：waa2）係指語言，通常會掕個地區喺前面，指嗰個地區嘅主要語言（例：廣東話、法國話）。
話題優先語言

話題優先語言（英文：topic-prominent languages）可以算係語言嘅一類。
有話題優先特性嘅語言，傾向為咗強調講緊嘅嘢嘅 topic（可以大致噉界定做「成句嘢入面最吸引啲人嘅注意力嗰樣嘢」）係乜而將個 topic 擺去句子最先嗰個位－就算個 topic 唔係主語都係噉話。好似廣東話等嘅漢語就被指係有話題優先嘅特性。
好似廣東話等嘅漢語就被指係有話題優先嘅傾向，啲句子係成
Topic + 就個 topic 講嘅嘢
可以睇吓廣東話有時用 OSV 句法同 VOS 句法。
香港學堂國際學校

香港學堂國際學校（英文：Hong Kong Academy，簡稱香港學堂）係香港一間國際學校，喺新界西貢區西貢惠民路33號，2000年創校。課程採用國際文憑組織嘅小學項目（PYP），中學項目（MYP）同埋國際文憑大學預科課程（IBDP）為基礎。
香港婦女勞工協會

香港婦女勞工協會（英文：Hong Kong Women Workers' Association），簡稱女工協會，係香港嘅一個「蚊型」婦女非牟利非政府組織，1989年成立，會址係喺九龍觀塘區嘅翠屏邨。胡美蓮係現任總幹事。佢嘅主要服務對象包括基層婦女、勞動婦女、同埋從事無酬家務勞動嘅主婦。
成立目標：
關心婦女勞工問題，爭取婦女勞工權益；團結婦女勞工力量發展婦女嘅生活空間；
提升婦女勞工嘅自我覺醒同自我成長；
倡議法例保障婦女權益、喚起社會對婦女勞工問題嘅關注；
針對唔符合婦女同埋勞工權益的政策，作出關注同埋提出意見；
關注並參與促進社會公義嘅事件，例如：觀塘區清潔工罷工事件；
香港學生自殺問題

香港學生自殺問題係指香港學生因為任何原因而走去自殺嘅社會問題，自2014至2015學年開始有惡化趨勢，雖然每單自殺案件並無關連，但案件數量嘅增加引起香港公眾對學生精神健康同學業壓力嘅關注。

自殺案件一覽
爾個係動態嘅未完成一覽表，內容可能隨時會變，所以呢個一覽表可能都唔會補充完整。歡迎你隨時修改並補返來源。
呢個一覽記錄咗2014至2015學年打後喺香港就讀小學、中學同大專院校嘅學生自殺並且真係死咗嘅案件，自殺未遂嘅案件唔記錄在內。
部分相關自殺者嘅名單如下：
香港學業能力測驗

香港學業能力測驗（英文：Hong Kong Academic Aptitude Test，HKAAT，通常叫做學能測驗），係香港教育署喺1978年至2000年配合香港中學學位分配辦法舉行嘅測驗，由中學學位分配組統籌。2000年前，呢個測驗同香港中學會考、香港高級程度會考並稱為香港三大公開考試，考生都係讀緊小學六年級嘅香港學生，喺2000年7月宣布取消。

簡介
測驗喺12月第一個禮拜嘅星期二下晝舉行，考生一定要帶小六學生證去獲分配嘅試場應考。呢個測驗完全免費，所有參加中學學位分配辦法嘅學生都要參加。測驗包括兩部份嘅多項選擇題試卷，一個係文字推理（Verbal Reasoning），另一個係數字推理（Numerical Reasoning），考核考生嘅邏輯能力，兩卷都係由電腦批改。文字推理卷只有中文版，而數字推理就有中、英文版。兩份試卷都係限時45分鐘，中途有50分鐘休息。數字推理係第一場，由下晝一點至下晝一點45分；第二場係文字推理，由下晝兩點35分至三點20分。因為測驗原意為咗防止操練試題，測驗試題會喺測驗完之後收返，歷屆試題亦係保密事項。考生亦唔會知道自己嘅成績，考生嘅得分就只有獲分派嘅中學知道。

文字推理
文字推理係考核考生嘅語文能力，共85條題目。題目形式可以分為11大類，分別為詞義辨別、重組句子、排句成段、詞語歸類、作用推理、相對關係、序列推理、類比推理、代號推理、邏輯推理、閱讀推理。

數字推理
數字推理嘅內容一般取材自小學數學科課程，當中包括一啲難度較高嘅基本應用技巧同概念，共50條題目。基本考核嘅課題包括度量衡、圖形、分數、數型、單位兌換、組合、排列、方向、時間、數字嘅分類排列關係結合、因數、倍數、四則運算、價錢、統計、代數、周界面積、算式推斷、基本運算同關係、運算符號等等。
數字推理嘅題目可以歸納成五種唔同嘅推理技巧，分別係處理數字基本嘅技巧、應用程式解決慣常難題、應用程式解決非常規難題、推論事理測驗、觀察模式。
香港宗教

香港宗教相當多元化，宗教自由係香港居民享有嘅基本權利之一，受到《基本法》同有關法例保障。香港並存唔同嘅宗教，例如佛教、道教、孔教、天主教、基督教、伊斯蘭教、印度教、錫克教同猶太教，都擁有唔少信眾。好多主要宗教團體除咗弘揚教義之外，重會興辦學校同提供衞生福利設施等。

佛教
佛教係中國嘅主要宗教之一，佛教主要節日係農曆四月初八嘅佛誕，並且係香港公眾假期之一。香港而家有超過100萬佛教信徒同幾百個佛教團體。佛教徒禮敬釋迦牟尼佛、觀音（大慈大悲觀世音菩薩），同埋其他諸佛菩薩。
大嶼山嘅寶蓮寺以起喺戶外嘅青銅天壇大佛著稱。天壇大佛莊嚴宏偉，相信係全球最大嘅青銅坐佛。每逢周末同假期，都有唔少遊人到訪。此外，座落於九龍鑽石山嘅志蓮淨苑，係仿照唐代建築模式興建嘅寺院建築群，亦係香港著名嘅佛教廟宇之一。
香港規模最大嘅佛教團體係香港佛教聯合會，喺1945年成立，除咗以弘揚佛教信仰同文化為宗旨之外，亦積極推動慈善同社會福利事業，包括提供醫療、幼兒照顧、青少年同安老服務。

道教
道教係中國土生土長嘅宗教，主張清靜無為，崇尚自然。道教有超過二千年悠久歷史，喺香港嘅信徒達到100萬人，道堂宮觀超過300個，其中大部分都係對外開放。
道教信徒尊太上老君為道祖，佢嘅誕辰係每年農曆二月十五，而每年三月嘅第二個星期日就係「道教日」。
香港原本係漁港，其後發展成為商港，可以話一向依賴海洋為生。因此香港最多人信奉嘅神明，都同海洋同氣候有關，例如天后娘娘係水上人嘅守護神。香港嘅天后廟以大廟灣佛堂門嘅一間歷史最悠久同最出名。著名嘅廟宇重包括位於九龍黃大仙區嘅黃大仙祠、位於新界沙田嘅車公廟，同埋位於港島荷李活道嘅文武廟等。
香港道教聯合會喺1961年成立，由主要道堂宮觀同道教人士組成，經常舉辦宗教文化同社會公益活動，推廣道教信仰。香港嘅道教團體除咗進行宗教文化交流外，都非常重視公益事務，特別係教育、社會服務同慈善事業。

孔教
孔教係宣揚以孔子教誨為基礎嘅宗教、倫理同哲學思想。教誨以道德倫常為本，強調傳統同禮制嘅重要作用。孔教儒家思想對中國歷代學術、政治、經濟同社會制度影響深遠。孔教學院1930年喺香港創立，致力推動將孔教思想列入小學、中學同大學嘅課程之內。由孔教學院創辦嘅中小學校，亦將孔教義理列入教學課程之中。而喺教育事業之外，孔教學院亦舉辦唔同嘅社會服務，例如：「長幼融融樂繽紛」等，推廣安老護幼嘅思想。
其他孔教組織有香港孔教總會同孔聖堂等。2014年開始，香港特區政府將每年九月第三個星期日定為「孔聖誕日」，以慶祝孔子嘅誕辰。孔教嘅主要節日係農曆八月廿七嘅孔聖誕辰同農曆四月初二嘅孟子誕。

羅馬天主教
羅馬天主教會1841年喺香港設立傳教區，並喺1946年將香港升格為教區。香港大概有37.9萬名天主教徒，為天主教徒服務嘅聖職人員有司鐸、修士同修女。全香港共有52個堂區，包括40間教堂、31間小教堂同26間禮堂。彌撒聖祭以粵語進行，亦有有五分之三嘅堂區亦會用英語，有時亦採用菲律賓語。天主教香港教區設有本身嘅行政組織，並同教宗同埋各地教區保持密切聯繫。
香港嘅天主教學校同幼稚園，辦學工作由天主教教育事務處協助推行。香港明愛係統籌天主教香港教區各項社會福利服務嘅組織，為所有人士，無論係唔係天主教徒，提供各類服務。教會開辦嘅醫療同社會服務機構包括：醫院、診所、社會及家庭服務中心、宿舍、安老院、康復服務中心等，重有多個自助會社同協會。

基督教
基督教係香港嘅歷史可以追溯到1841年，現有信徒大概140萬，會堂達到1,450間，大小宗派達到70個。除咗唔少本土宗派之外，大部分主要國際宗派同前傳教機構都喺香港設有基督教組織，包括基督復臨安息日會、聖公會、浸信會、宣道會、播道會、信義會、循道衞理聯合教會、五旬節宗同救世軍。
基督教團體積極參與香港嘅教育、醫療同社會福利工作。基督教團體開辦咗唔少教育機構，亦開辦醫院、診療所同綜合社會福利機構包括社區服務中心、兒童院、老人服務中心、服務弱智、殘疾、吸毒等人士嘅復康中心、醫院院牧事工同營辦營所。香港嘅基督教傳播、影音同藝術事工包括基督教出版社、書室、每星期出版嘅《基督教週報》同《時代論壇》，同埋電視同電台節目。
香港有兩個主要基督教團體，負責促進基督教會之間嘅合作。香港華人基督教聯會嘁1915年成立，而家有屬下教會超過360間。香港基督教協進會喺1954年成立，成員包括各大宗派、各基督教服務機構，同埋香港同東南亞正教會，致力促進香港、內地同海外各教會之間嘅聯繫，並通過輔助機構為廣大市民服務。

伊斯蘭教
香港大概有伊斯蘭教徒30萬人，其中五萬人係華人、15萬人係印尼人、三萬人係巴基斯坦人，其餘係來自世界各地嘅教徒，當中包括來自中東各國嘅教徒。伊斯蘭教徒日常前往禱告嘅清真寺主要有五座，分別位於港島中區些利街、灣仔愛群道、柴灣歌連臣角同九龍彌敦道；另有一間清真寺設於赤柱監獄裏面。些利街清真寺係香港最古老嘅清真寺，喺1849年建成，之後喺1915年重建，可以容納會眾400人。九龍清真寺暨伊斯蘭中心可以容納大概3,500名教徒參加禮拜，而愛群道清真寺暨林士德伊斯蘭中心就可以容納會眾700至1,500人。
中華回教博愛社係代表香港華人伊斯蘭教徒嘅主要團體，為華人伊斯蘭教徒舉辦宗教活動同開辦學校。香港回教信託基金總會就負責統籌香港所有伊斯蘭教嘅活動，並管理香港所有清真寺、兩個伊斯蘭教墳場同一間幼稚園，同埋為喺香港供應嘅清真嘢食進行認證。香港嘅伊斯蘭教團體提供各種慈善服務，包括向有需要嘅人士提供經濟援助、醫療同助學等。

印度教
香港大概有十萬名印度教徒來自印度、尼泊爾、新加坡、泰國同其他亞洲國家。佢哋嘅宗教社交活動，主要喺跑馬地嘅印度廟舉行。印度廟由香港印度教協會管理，教友可以喺嗰度冥想、靈修、練習瑜伽、參加社群活動同重要節日慶典，例如亮光節同鎮邪節等。每逢星期日上晝，印度廟度都有聚會，內容包括宗教音樂演奏同講道。星期日聚會之後同星期一夜晚，教徒可以免費享用飯餐。
印度教徒嘅訂婚同結婚典禮，可以根據《婚姻條例》喺廟內用印度教嘅風俗禮儀舉行。印度廟提供嘅其他主要服務，重有主持殯殮儀式、安排火化同有關事務。印度廟亦負責管理歌連臣角火葬場嘅印度火葬。

錫克教
香港大概有一萬二千名錫克教徒。香港嘅錫克廟位於灣仔皇后大道東，目前被列為二級歷史建築，由註冊慈善機構Khalsa Diwan管理。錫克廟嘅特色，係任何信仰嘅海外旅客，都可喺錫克廟免費用膳同短期居留。
錫克廟每日朝早同傍晚舉行崇拜，而每逢星期日同主要神誕，錫克教始祖納那大師嘅信徒都會喺廟內舉行大型聚會。錫克教最重要嘅節日，包括祖師納那大師同第十位宗教教師高賓星大師嘅誕辰，同埋人日（所有錫克教徒嘅誕辰）。
喺香港揸電單車嘅錫克教徒，可以根據《道路交通（安全裝備）規例》（第374章， 附屬法例F）第3同第10條，因為宗教理由向運輸署申請豁免佩戴電單車頭盔。

猶太教
香港嘅猶太人社區建立喺19世紀40年代，教徒來自世界各地，喺三個主要嘅猶太教會堂聚會。莉亞堂（傳統派）喺每日、安息日同節期舉行聚會；香港聯合猶太會（改革派）亦喺安息日同節期舉行聚會。呢兩個會堂都係位於港島羅便臣道嘅同一座大廈。位於港島麥當勞道嘅Chabad Lubavitch每日都有聚會。
莉亞堂附近有一座住宅樓宇，裏面設有猶太教社區中心，為三大教派共400個家庭會員提供猶太餐、宴會同文娛康樂設施，中心亦營辦一個猶太食品超級市場，並舉辦各類活動同學習班。中心入面重設有圖書館，專門收藏有關猶太文獻同文物嘅資料。呢間中心已經成為猶太人舉行社交文化活動嘅主要場所。
香港家庭計劃指導會

香港家庭計劃指導會（The Family Planning Association of Hong Kong，簡稱家計會或FPAHK），係香港一間志願機構，致力為香港人提倡、推廣、提供關於性同生殖健康方面嘅資訊、教育、醫療、輔導服務。

策略
在家庭計劃同「性與生殖健康」方面，為唔同年齡嘅男女提供優質整合保健同輔導服務。
向青少年推行家庭生活教育同性教育，並為家長同專業人士提供有關培訓。
就「性與生殖健康」、家庭計劃、家庭健康、青少年與性、最新避孕方法同其他有關範疇加強進行研究工作。
同社區伙伴合作，協力推動建立健康、快樂同和諧嘅家庭。
同政府、國際家庭計劃組織、其他香港同海外團體合作，推廣「計劃生育、克盡親職」同「性與生殖健康」。
透過發展資源、審慎理財、以果效為本嘅服務，定期檢討營運，確保達至具成本效益嘅持續發展。
香港婦女中心協會

香港婦女中心協會（Hong Kong Federation of Women’s Centres）係香港一個非政府組織，提供多元化「婦女為本」嘅服務同埋爭取婦女權益，1981年由香港婦女協會（已經解散咗）成立，搞咗香港頭一條婦女求助熱線，會址係九龍長沙灣麗閣邨。
香港婦女中心協會由1989年開始係公益金會員機構。
香港學

香港學或者香港研究係東亞研究嘅一個子領域，涉及香港嘅社會科學同人文研究。佢涵蓋咗諸如香港語言、社會、文化、創意產業、經濟、政治、歷史同環境等嘅範疇。

學術研究
喺香港，香港大學現代語言及文化學院有香港研究文學學士學位課程。香港教育大學亦都喺2015年7月成立咗香港研究學院，佢旨在喺學術界推廣香港學嘅研究工作。教大嘅社會科學系亦都有全球及環境研究榮譽社會科學學士同碩士學位可以報讀。
另外，卑詩大學亞洲研究學系成立咗「共研香江」計劃（HKSI），目的係促進香港學嘅研究同教學工作。

學術期刊
《香港研究》：香港中文大學出版嘅同行評審學術期刊。

香港學相關學會
香港學會係一間總部設喺香港嘅非牟利學術機構，佢嘅宗旨係要加強世界各地香港研究學者之間嘅合作。另外，香港研究協會係英國嘅一個學術組織，旨在為喺歐洲嘅香港研究學者提供一個學術平台。
買餸

買餸係買煮餸用嘅料。餸主要用來送飯，食落唔會寡。買餸通常去街市，現今又有超級市場，亦有啲要去唔同舖度買。如買燒臘就去燒臘檔，買菜就去菜檔，買豬肉就去肉檯，買魚就去魚檔，諸如此類。
買方壟斷

買方壟斷（monopsony）係市場形式一種，指個市場得嗰一個買家。
買麻藤門

買麻藤門（學名：Gnetophyta）係植物下屬一門，入面分三個科，每科都有一屬。
買不到的一餐

《買不到的一餐》（Priceless Meal）係香港MakerVille製作嘅飲食節目，由李敏、余逸思、陳俞希主持，2021年3月20號到5月29號逢禮拜日20:00-20:30喺香港電視娛樂ViuTV播。節目主持會喺香港尋訪同體驗用錢買唔到嘅一餐。

節目調動
2022年4月24號：由於直播《Chill Club 推介榜年度推介 21/22》，呢個節目暫停播映。
買定嚟搜

903買定嚟搜（英文：Buying No Talking）係香港商業電台叱咤903嘅節目，連埋廣告每集係三十分鐘。主持係余迪偉、阿強同埋傑豬。響2020年10月5號至2021年9月17號星期一至五下晝四點半至五點播放。節目係搵出五大搶嘢喇喂有乜嘢，同埋做啲拍賣整新口號嘅嘢。
「買定嚟搜」係賭錢用語「買定離手」嘅諧音。

播放時間
2020年10月5號至2021年9月17號：逢星期一至五下晝四點半點至五點播出。

現時環節
搶嘢喇喂
主持會搵當日五大着數，羅列城中嘅好嘢。呢個環節每日播出。
明買明賣bid物會
主持會代拍賣一件嘢，啲網民可以網上定價，喺截標嗰陣最高嗰位就會喺交收之後拎到嗰陣嘢。呢個環節每個星期一推出。
省靚招牌
主持會其中一個品牌，用各種方法去省靚佢。呢個環節每個星期二推出。
快問快答
主持會俾聽眾問題，聽眾答得啱問題嘅話就會有嘢拎。呢個環節每個星期三推出。
送禮人勤送禮
主持會搵其中一間舖頭去送唔同嘅嘢。呢個環節每個星期四推出。
星期五之試吓啦
主持會去搵其中一間舖頭去試一啲唔同嘅嘢。呢個環節每個星期五推出。
買家決策過程

買家決策過程（英文：buyer decision process）係指一位消費者喺決定要買嘢嗰陣嘅決策過程。
消費者心理學上嘅研究好重視思考買家決策過程嘅嘢。

階段
睇埋：決策同買嘢
以下係一般買家決策過程嘅主要階段：
1. 需求識別：喺呢個階段，買家會意識到佢哋對某啲產品或者服務嘅需求。需求可能來自於個人需求、社交影響、廣告宣傳噉。買家開始認識到佢哋有一個問題或需要滿足特定嘅欲望。
2. 資訊搜尋：喺呢個階段，買家會開始搵相關產品或者服務嘅資訊，去滿足佢哋嘅需求。佢哋可能會進行線上搜尋、閱讀產品評論、問下親朋好友嘅建議，或者參考專家意見。資訊搜尋嘅方式因人而異，有啲人可能會花更多時間做研究，而有啲人就可能會更加依賴個人經驗同直覺。
3. 評估選擇：喺呢個階段，買家會評估佢哋搵到嘅各種選擇，並作出比較。佢哋會考慮產品嘅特性、價格、品質、品牌聲譽、評價等因素，而且進行權衡取捨。買家可能會列出優點同缺點清單，或者使用評估矩陣或模型嚟幫助佢哋做出最啱嘅選擇。
4. 購買決策：喺呢個階段，買家做出最終嘅購買決策。佢哋可能會選擇特定嘅品牌、產品型號、商家或者購買方式。購買決策可能仲會受到其他因素影響，譬如價格優惠、促銷活動、朋友家人嘅建議等。
5. 購後行為：購買決策並唔係決策過程嘅終點，買家喺購買後仲會可能進行評估同反饋。佢哋可能會對購買嘅產品或者服務進行評價，對佢嘅性能、品質、滿意度之類進行回顧。呢啲購後行為有可能影響到佢哋未來嘅購買決策。
需要注意嘅係，每個買家嘅決策過程可能因個人喜好、需求、價值觀同環境因素而唔同。有啲人可能會依賴更多嘅研究同比較，而有啲人可能會更加偏向直覺同情感因素。
貶值

貶值（depreciation），又叫折舊，係指一件資產嘅價值或者價錢隨住時間下跌。

會計
喺會計學入帳方面，有兩件事要做，第一就係喺資產負債表記錄件資產嘅公平價值降低，第二就係將呢個差異以「損失」嘅形式攤分落去件物件嘅使用年份記落去損益表到。

折舊方法
折舊係將固定資產嘅可折舊金額（成本減去預計殘值）分攤落預計佢嘅使用年限。殘值係指固定資產到咗使用年限，但依然用得有二手價，或者折骨可以賣錢，咁就係殘值。
折舊一般有下面幾種方法。

直線法
直線法係將可折舊金額按使用年限平均分俾佢嘅使用年份。

餘額遞減法
餘額遞減法係將固定資產嘅期初帳面淨值（成本減累計折舊）乘以一個固定嘅百分率，計算嗰期嘅折舊。

年數總和法
年數總和法採用固定資產嘅使用年限，將每年數字加埋；如果預計會用五年，會得到總數 15（5 + 4 + 3 + 2 + 1），然後由第一年15份之5，第二年15份之4，如此類推咁分攤個可折舊金額作為當年折舊。

工作量法
工作量法預計固定資產（一般係機器）所能夠生產嘅產品數量，計算每件產品嘅抑舊成本，然後按照當年／當期生產數量計算應承擔嘅折舊成本。
貸方

貸方係喺複式簿記嗰度右邊記數嘅地方，佢嘅對應字係叫做借方。
鯖科

鯖科（學名：Scombridae）係鱸形目一個科，下有鯖屬等15個屬。
鯡科

鯡科（Clupeidae），係輻鰭魚綱鯡形目嘅一個科嘅魚，現存有7個屬，包括鯡屬。
鯛形長鰭蝠魚

鯛形長鰭蝠魚（學名：Dibranchus sparsus）係棘茄魚科長鰭蝠魚屬嘅其中一個種。
鯡形目

鯡形目（學名：Clupeiformes）係輻鰭魚綱一個目，下有鯡科等11個科超過400個品種。
鯡魚

鯡魚，正式叫鯡屬（學名：Clupea），係鯡形目鯡科嘅一個屬，亦係常見嘅食用魚，油脂比較多。
鯊魚灣

鯊魚灣係個喺澳洲嘅世界遺產，登錄喺聯合國教科文組織嘅世界遺產名錄。
鯊魚灣係僅存仍然有層疊石作為活化石生長嘅地方。
鯨頭鸛

鯨頭鸛（學名：Balaeniceps rex）係一種雀，亦係鵜形目鯨頭鸛科（學名：Balaenicipitidae）鯨頭鸛屬（學名：Balaeniceps）嘅唯一品種，原產非洲內陸東部。
速寫

速寫（croquis）喺畫畫上係指喺幾分鐘內畫好一件目標物件嘅大致外形。
逝去的愛

《逝去的愛》（英文：Love Is Over；日文：ラヴ・イズ・オーヴァー）係台灣歌手歐陽菲菲嘅歌。呢隻歌都係歐陽菲菲喺日本嘅代表作。呢隻歌分別有日文版、韓文版、粵語版、國語版、英文版。
速度

速度係運動學上指一樣嘢郁動嘅幅度，包括快慢同方向。
通風口

通風口，屋宇開口一種，等屋內屋外，有風出入，尤其門窗閂埋嗰陣。未用機器動力之前，係靠通風口，以自然風換氣。現代有冷氣機、抽氣扇之類代替。
通風口只許風出入，又防止人獸侵入，一般前面加個隔，一排細窿咁。有啲做成藝術品咁，用來裝飾。
英文叫ventilator。
高昌錫

高昌錫，係大韓民國嘅一個男藝人同埋演員。
高昌區

高昌區（維吾爾文：ئىدىقۇت رايونى‎‎）係中國新疆吐魯番嘅一個市轄區。
高明區

高明喺中國廣東中間偏西，家下係佛山市嘅市轄區，叫高明區。原係個縣，叫高明縣。面積為960平方千米，2001年人口有28萬。

山
高明西北有老香山。東北有淩雲山。西南有表山。

水
西江水由三水入。另有南滄江，又叫倉步水，出高要，向東南流，合埋雲宿水、屏山水，過縣治東南，左納北港水，右納清泰水，又向東南，匯埋合西江水入南海。

政治
東晉一路到隋朝，高明叫做平興縣，隋朝到明朝早期，係高要縣管理嘅地方。
明成化十一年（一四七五年）建立高明縣。
大清時有三洲巡司。
高普路

高普路（粵拼：gou1 pou2 lou6）係中國廣東廣州嘅南北走向道路，喺天河區柯木塱。北邊從廣汕二路開始，一直去到南邊嘅華觀路。

敘述
全長2.9km，闊26米，雙向4車道。

史
早期時廣州并未有呢條馬路，直到2006年，由於宏太智慧谷周邊地區搞開發，條路亦整咗出嚟重喺2008年開通。
高智商學會

高智商學會（英文：high-IQ society）係指一啲以「智商夠唔夠高」做入會基準嘅組織，要求一個人智商有返咁上下高先准佢加入。
高昌景教寺院壁畫

高昌景教寺院壁畫（德文：Wandbilder aus einem christlichen Tempel, Chotscho）係指德國吐魯番考察隊（英文：German Turfan expeditions）於20世紀初喺高昌古城（中文：高昌古城）郊外發現嘅一座東方教會（景教）廢寺入面出土嘅三幅公元9世紀末壁畫殘片，而家收藏喺德國柏林亞洲藝術博物館（英文：Museum of Asian Art），亦名柏林印度藝術博物館（Museum für Indische Kunst）。

歷史背景
北宋年間，使者王延德（中文：王延德）於公元981年出使高昌回鶻（中文：高昌回鶻）。佢見到當地仍有摩尼教寺院同波斯僧，各持其法，就係畀當時嘅佛教稱做外道嘅僧侶。東方教會初入唐帝國時叫「波斯經教」，因嗰陣嘅教會大本營位於波斯薩珊帝國，所以大唐時來到中土嘅景教教士阿羅本同景淨（中文：景淨）又畀叫做「波斯僧」。《宋史·天竺傳》記載：「太平興國九年（公元984年）五月三日，西州回鶻及波斯外道來朝貢。」呢度所謂嘅「波斯外道」指高昌回鶻王國嘅景教信徒。

發現經過
20世紀初，德國柏林民族人類學博物館嘅艾拔·葛倫威德爾（英文：Albert Grünwedel）同艾拔·馮·李·寇克（英文：Albert von Le Coq）率領嘅考察隊喺吐魯番進行咗三次考察，期間發現兩座摩尼教寺院同埋一座景教寺院，都係廢寺遺址。其中出土咗一批摩尼教同景教嘅壁畫、紙畫、絹畫及麻布畫，包括色彩鮮麗奪目，有濃郁波斯風格嘅手抄本、絲織品、掛軸等。
呢座景教寺位於高昌古城東城牆北端同小佛塔羣之間，而家存有三個殿堂，長約20米，寬近7米。李·寇克喺教堂入面發現殘缺嘅壁畫，主要繪於東廳北墻、東墻及西廳，大多都非常殘破，佢揭取咗兩幅較為完整嘅壁畫：「聖枝主日祭」同「做懺悔嘅紅衣女子」。葛倫威德爾則以白描臨摹咗另一幅壁畫「基督榮進耶路撒冷城」。

壁畫概述
聖枝主日祭：亦叫「棕枝主日」或「聖枝圖」，此畫高約63釐米，寬約70釐米。左邊繪一較大人像，留着捲曲嘅黑髮，着住圓領袍（中文：圓領袍），可能係教士，佢右手拎住隻聖水杯，行祝福禮嘅左手重持有一隻金色提爐（英文：Thurible）；右邊三名較小人像手執棕枝列隊而行，其中兩名男子着住西域風格嘅翻領長袍，頭上嘅圓形帽冠大概亦係胡帽；最右邊嘅女子足蹬綠色翹頭履，頭頂圓髻，腦後重梳有大髮髻，上身似乎着住半臂（日文：半臂），可見綠色衣袖，下垂至襦裙（中文：襦裙）上嘅織物可能係披帛（中文：披帛），佢畀認為有回鶻女子嘅特徵。李·寇克原認為呢幅畫係描繪景教祭司施洗禮嘅場景，但經京都大學教授羽田亨（日文：羽田亨）考証，此畫實際係表現信徒慶祝基督教嘅聖枝主日。另一名日本學者吉村大次郎則話此畫左邊較大人物係耶穌，右邊三名較小人物分別係彼得、約翰同埋抹大拉嘅瑪利亞（英文：Mary Magdalene）。
做懺悔嘅紅衣女子：幅畫高43釐米，寬21釐米，描繪一名做緊懺悔祈禱（英文：Repentance (Christianity)）嘅紅衣女子。相較「聖枝主日祭」裏嘅人物，呢個女子嘅着裝同埋髮型都顯得簡單樸素。
基督榮進耶路撒冷城：幅畫表現咗留鬍蓄鬚嘅基督騎緊驢進入耶路撒冷。佢嘅頭部戴住個內嵌十字架嘅頭飾，向後飄拂嘅短上衣，拎住支遊行用嘅十字架長杖，十字架四臂末端鑲嵌珍珠。呢種珍珠十字架同喺高昌發現嘅一件摩尼教經幡上描繪嘅夷數像所持十字架極為相似。基督身後重有一名着住唐朝服飾嘅女信徒像。此畫原作已佚失，而家僅存白描複製圖。
高圖爾斯

泰拔·高圖爾斯（法文：Thibaut Courtois，1992年5月11號—）係比利時足球員，司職守門員，家下效力緊西班牙甲組足球聯賽球會皇家馬德里足球會。
高啟

高啟（1336年—1373年），字季迪，號青丘，係明初十才子之一。因得罪明太祖朱元璋，以魏觀案累文字獄，被腰斬。
高嘉瑜

高嘉瑜（1980年10月17號—）係臺灣民主進步黨籍政治人，喺基隆市出世，第10屆立法委員，亦係電視節目主持人。臺北市立第一女子高級中學、台灣大學法律系、國家發展所碩士畢業，24歲成為國民大會代表，自2010年起連任三屆臺北市議員，2020年2月1號就任立法委員(臺北市第四選舉區)，但2024年連任唔到。

被男朋友施暴事件
2021年11月30號，高嘉瑜喺律師陪同下，到警察局報案，對男友提告傷害。2021年12月1號，高嘉瑜親自召開記者會，講述被男友林秉樞施暴事件，見識到所謂人性最黑暗恐怖嘅一面。

碎料
佢成日唱歌，但有人話佢唱歌好難聽。
高圭弼

高圭弼，係大韓民國嘅一個男藝人同埋演員。
高地牛

高地牛（英文：Highland cattle）係種原產自英國蘇格蘭蘇格蘭高地嘅牛品種，特徵係有長嘅牛角同長嘅牛毛。
高圓宮

高圓宮（日文：高円宮，たかまどのみやTakamadonomiya）係日本現存嘅四大宮家之一，由三笠宮崇仁親王細仔高圓宮憲仁親王響1984年12月創立。依家嘅當主係憲仁親王妃久子。
佢個名嘅靈感係嚟自崇仁嘅宮號三笠宮。因為三笠宮爾個名嘅靈感係嚟自奈良市東部嘅三笠山，而響三笠山隔離又有座山，叫高圓山。高圓宮個名就係嚟自高圓山。
生前，憲仁親王同妃久子淨係得三個女（分別係承子女王、千家典子、守谷絢子），冇仔，而典子同埋絢子都已經嫁咗畀人而脫離咗皇籍，所以當如果承子女王嫁人或者死咗嘅話，咁高圓宮就會絕家，換言之即係高圓宮會畀人廢除。
近年日本政府有意修改皇室典範嘅規定，指當如果內親王或者女王嫁人之後，可唔可以保留佢同埋佢嘅仔女嘅皇室身份。如果爾條修例最終通過嘅話，咁承子女王嫁人同生仔之後都繼續係皇室成員，換言之嗰時嘅高圓宮可能唔會畀人廢除，而係由承子女王同埋佢嘅仔女將爾個宮號一直傳落去。
高地德文

高地德文、高地德國話（Hochdeutsch）係種印歐語系日耳曼語族西日耳曼語支嘅語言，分佈喺德國南部嗰頭。
高圓圓

高圓圓（1979年10月5號—）係中國女演員、模特兒，老公係臺灣男演員趙又廷。
韋志成

韋志成，香港親中派政治人物兼工程界人士。

選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。
韋恩·布列治

韋恩·米高·布列治（英文：Wayne Michael Bridge，1980年8月5號—），亦有譯布歷治，係退咗役嘅英倫足球員，打左閘。
佢喺修咸頓出身，先後加盟英超嘅車路士同埋曼城，最後效力英冠嘅雷丁。
布列治曾經36次為英格蘭足球代表隊上陣，包括代表英格蘭踢世界盃。
韋廷毅

韋廷毅（英文：John Whittingdale，1959年10月16號—）係英國政治人，英國保守黨員，2015年開始做文化、媒體及體育大臣。
韋恩堡

韋恩堡（英文：Fort Wayne），係美國印第安納州第二大城，住咗26萬人。